kurumikz/Cleaned-Kazakh-Wikipedia huggingface dataset:
Адмет

Адмет (көне грекше Ἄδμητος) — ежелгі грек мифологиясында Фессалиядағы Ферлік патша Фереттің және Периклименаның баласы. «Илиадада » (II 714 және басқада) көп кездеседі. Калидондық шоқаға аңшылықтың және аргонавтар жорығының қатысушысы. Пелия бойынша, жерлеу ойындарының қатысушысы болып, қол төбелесіне шықты. Аңыздарда, Адметте малшы болып Аполлон Құдайыдың өзі жұмыс істеді, бір нұсқаларында, Аполлонның өте жақсы көретін патшасы болған, ал басқаларда, Аполлонның киклоптарды немесе Пифон деген айдаһарды өлтіргені үшін. Аполлон Адметтің малын бір жыл бойы бақты, немесе 8 жыл (яғни ұлы жыл) бақты, немесе 4 жыл бақты. Аполлон қамыстан жасалған сырнайдан немесе алтын кифарада ойнағанда, орманнан жыртқыш аңдар шығы тыныш кәдімгідей малдардың арасында жүрді. Ең алғаш, аңызды Ферекид жазғаны көрінеді. Бірақ, енді Аполлон тәрбиелеген Евмелдің биелері туралы Гомер айтады. Пелий, кімде-кім арыстан мен шошқаны бір арбаны тартуға қойғызып қойса, оған қызын Алкестаны берем деп айтқанда, Адмет Аполлонның көмегімен немесе Аполлон және Гераклдың көмегімен осы бұйрықты оңайлықпен жасады. Тағы да, Адметті Гераклдың махаббаты деп те атайды. Адмет, Тавминде Эретрияның жанындағы Евбеяда Аполлонға ғибадатхана салғызды. Адметте баласы мен қызы бар. Дереккөздер
Кварц порфирі

Кварц порфирі - химиялық құрамы гранитке ұқсас қышқыл магманың жер бетінде не тайыз тереңдікте қатуынан пайда болатын палеотиптік тау жынысы. Кварц порфирі Ол жасырын кристалды немесе шыны тәрізді негізгі массадан және соның ішінде шашыраған ұсақ кристалдардан (плагиоклаздар, дала шпаттары, кварц, аздаған түсті минералдар, ашық түсті слюдалар) тұрады. Порфир, сферолиттер жолақ құрылымды, ашық түсті болады. Дереккөздер
Нарцисс (мифология)

Нарци́сс (нақтырақ, Наркисс көне грекше Νάρκισσος ) — ежелгі грек мифологиясында өзен Құдайы Кефистің және Лириопа деге нимфаның баласы, немесе Эндимиона мен Селенаның баласы. Миф Тиресий, Нарцисқа егер ол өзінің бейнесін көрмесе ол ұзақ әрі жақсы өмір сүреді деп айтты. Нарцисс 16 жаста болғанда оны Эхо деген нимфа жақсы көріп қалды. Сымбатты, бірақ суық және тәкаппар болып, Нарцисс нимфаның махаббатын кері қайтарып, Құдаймен жазаланды Овидия бойынша, көптеген ұлдар мен қыздар оған ғашық болды, бірақ Нарцисс оларды кері қайтара берді. Сонда, олар Немеседаны шақырды, және ол олардың өтініштерін тыңдады. Айтулардың бірінде, Аминий, кері қайтарылған махаббаттың иегерлерінің бірі, Нарцисстің үйінің алдында өз-өзін өлтіріп, Құдайдан кегін қайтаруды өтінді. Аңда жүрген кезінде, Нарцисс өзінің бейнесін өзеннен көріп қалып, өз-өзіне ғашық болып қалады. Өзінің ғашығынан айырылмай, сол өзеннің жанында аштық пен азаттықтан қайтыс болады. Оның денесін алып кетуге келгенде, ол өз орнында болған жоқ, бірақ оның орнына гүл өсіп тұрды. Содан кейін ол гүлді Нарцисс деп атады. Нарцисс есімі нақты сөз болды және тәкаппарлық пен өзін-өзі жақсы көрудің белгісі болды. Дереккөзедер
Сиыр бөкендер

Сиыр бөкендер, бубал – қуысмүйізділер тұқымдасына жататын бөкендердің бір туысы. Бөксесіне қарағанда шоқтығы едәуір биік (110-130 см шоқтығынан), текесінің де, ешкісінің де мүйізі бар, түсі қызғылт қоңыр, басы мен аяқтары кейде күңгірт дақты. Африканың, аздап Арабияның саванна, шөлейт аймақтарында ормансыз, бұталы жазық не адырлы жерлерінде таралған. Бөкен, гну және блесбок туыстарымен бірге жеке Alcelaphinae тұқым тармағын құрады. 8 (кейбір деректерде 6) түрі бар. Кәдімгі сиыр бөкендер немесе кәдімгі бубал, конгони - дене тұрқы қашардай , жылқыдан жүйрік, тіршілік жағдайына көнбісті, шөлге төзімді жануар. 8 айдай көтеріп жалқы лақ туады. Африканың басқа тұяқты жануарларына қарағанда еті дәмдірек, терісі пайдаланылады. Қолданылған әдебиет Қазақ Совет энциклопедиясы, 1976 жыл, Алматы,10 том, 180 бет
Юрий Павлович Казаков

Юрий Павлович Казаков (1927 жыл 8 тамыз, Мәскеу - 1982 жыл 29 қараша, Мәскеу) - орыс жазушысы. Шығармашылығы 1958 жылы Әдебиет институтын бітірді. Шығармалары 1952 жылдан жариялана бастады. «Манька» атты алғашқы әңгімелер жинағы 1958 жылы жарық көрді. «Жол бойында» (1961), «Нан иісі» (1965), «Желтоқсандағы екеу» (1966), «Емен орманындағы күз» (1969), «Әңгімелер» (1970) т.б. кітаптары басылды. Әбдіжәміл Кәрімұлы Нұрпейісовтың «Қан мен тер» трилогиясын орыс тіліне аударды. Казаков әңгімелері венгр, чех, поляк, т.б. тілдерде жарияланды. Дереккөздер
Мұстафа Кәміл

Мұстафа Кәміл (; 1874 жыл 14 тамыз — 1908 жыл 10 ақпан) — Мысыр ұлт-азаттық қозғалысының қайраткері, көсемсөзші, шешен және заңгер. Өмірбаяны 1900 жылы "Әллиуа" газетін шығарды. Кәміл Ұлыбританияға қарсы күресте османлы үкіметінің көмегіне сүйеніп, Мысырды британ жаулауынан азат етуді, Мысырға Ұлы Османлы Мемлекеті шеңберінде ішкі автономия беруді, конституция қабылдауды талап етті. 1907 жылы "Отан" партиясын құрып, оның тұңғыш төрағасы болды. Дереккөздер
Джон Форд

Джон Форд (, туған кездегі есімі — Джон Мартин Фини ; 1 ақпан, 1894, Кэйп Элизабэт, Мэн, АҚШ — 31 тамыз, 1973, Палм-Дезерт, Калифорния, АҚШ) — америкалық кинорежиссёр, сценарийші және кинопродюсер. Үздік режиссура үшін төрт «Оскардың» жалғыз иегері. Қызмет жолы Портлендтегі олледжде оықыды. 1913 жылы Голливудта режиссердің ассистенті, ал 1917 жылы режиссер болды. 1920-1930 жылдары прогресшіл әлеуметтік мазмұнға толы ковбойлық фильмдер қойды. Фильмдерінде кейіпкерлердің психологиясын тереңірек ашуға ұмтылды. Оның үздік фильмдері негізінен әдеби шығармаларды экрандаумен байланысты болды: "Эрроусмит", "Хабаршы", "Соқа мен жұлдыздар", "Дилижанс" т.б. осы секілді деректі фильмдер де түсірді. Дереккөздер
Владимир Александрович Фок

Владимир Александрович Фок - совет физигі, КСРО Ғалымдар Академиясының академигі, Соцалистік Еңбек Ері. Қызмет жолы Петроград университетін бітірген. 1919-1923 және 1928-1941 ж. Мемлекеттік оптика институтында, 1924-1936 ж. Ленинград физика-техникалық институтында, 1934-1941 және 1944-1953 жылдары КСРО Ғалымдар Академиясының Физика институтында қызмет істеді. 1932 жылдан Ленинград университетінің профессоры. 1954-1964 ж. КСРО Ғалымдар Академиясының физикалық мәселелері институтында қызмет етті. Фоктың негәзгә ғылыми еңбектері кванттық механикаға, кванттық электродимикаға, жарық дифракциясы теориясына, радиотолқындардың таралуына, жалпы салыстырмалық теориясына, математикаға, математикалық физикаға, ал оның алғашқы еңбектері тұтас орта механикасы мен теориялық оптикаға арналған. Лениндік және КСРО мемлекет сыйлығының лауреаты. Дереккөздер
Георг Фольмар

Георг Фольмар - Германия ауыл-қыстақ партиясының қайраткері. 1879-1880 ж. "Социал-демократ" газетінің редакторы. 1881-1887 және 1890-1918 ж.- рейхстаг депутаты. Георг Фольмар ауыл-қыстақтық партияға кірген жылдан жағдайларға бейімделгенін көрсетті. Ол "мемлекеттік социализм" идеясын уағыздап, сол кездегі мемлекеттік құрылысқа икемдейге шақырды. Георг герман социал-демократиясындағы ревизионизм негіздерін қалаушылардың бірі болды. Георгтың жағдайлық көзқарасын Ф.Жнгельс пен А.Бебель, кейін Ленин қатты сынады. Дереккөздер
Кейсон Фомвихан

Кейсон Фомвихан (1920 ж. Ханой қаласы) - Лаос Халық Демократиялық Республикасының мемлекет қайраткері. Қызмет жолы Ханой университетінің заң факультетін бітірген. Оқып жүріп кезінде жапон басқыншылары мен француз отаршылдарына қарсы патриоттық күреске белсене қатысты. 1949 ж. Үндіқытай коммунистік партиясына кірді. 1955 ж. Лаос Халық революциялық партиясы құрылғанға дейін ҮКП қатарында болды. 1950 ж. Ұлттық қарсыласу үкіметінде қорғаныс министрі. 1955 жылдан ЛХРП ОК-ның бас секретары; сол жылы патриоттық қарулы күшьердің бас қолбасшысы болып тағайындалды. 1957 жылдан - Лаостың Патриоттық майданы ОК председателінің орынбасары. 1975 жылғы желтоқсаннан Лаос Халық демократиялық республикасының премьер министрі болды. Дереккөздер
Уильям Каштан

Уильям Каштан ; 1909, Монреаль — 1993) - Канада және халықаралық жұмысшы қозғалысының қайраткері. Өмірбаяны Жұмысшы отбасында туған. 1927 жылдан бастап Канададағы Коммунистік қозғалысқа белсене араласты. 1930-1938 жылдары Канада жастары коммунистік лигасының ұлттық хатшысы болды. Бұдан кейін, Канада Коммунистік партиясының (ККП) Квебек және Онтарио аймақтарындағы ұйымдарында әр түрлі партиялық жұмыстар атқарды. 1946-1964 жылдары ККП ұлттық комитетінің кәсіподақтар және ұйымдастыру мәселелері жөніндегі хатшысы болды. 1964 жылы Л. Моррис қайтыс болғаннан кейін, 1965 жылғы қаңтардан - 1988 жылға дейін ККП-ның бас хатшысы. Дереккөздер
Фокион

Фокион (б.з.б. 397-317) - 45 рет стратег болып сайланған Ежелгі Афины қолбасшысы және саяси қайраткері. Ежелгі Грек қалалары мен АФины арасындағы толасыз қақтығыстарда Афины қарулы күштеріне басшылық етті. Македонияға қарсы Ламий соғысында афиндықтар жеңілгеннен кейін, Фокион македон билеушісі атанды. Антипатрмен елші ретім жасасты. Афиныдағы олигархиялық құрылысты жақтап, Македонияны қолдады. Сол сатқын деп айып тағылып, Афины халық жиналысы Фокионды өлім жазасына кесті. Дереккөздер
Флюгер

Флюгер (голл. vleugel - қанат) - желдің бағыты мен жылдамдығын анықтайтын аспап. Желдің бағытын Флюгердің вертикаль осіне желдің әсерінен еркін қозғалып тұратындай етіп орнатылған флюгарка көрсетеді. Флюгарканың қарсы салмақтық ұшы әр уақтта желге қарсы орнатылады және бағыты өзінен төменірек орнатылған румбалар өрнегі арқылы анықталады. Флюгердің жоғарғы бөлігінде желдің жылдамдығын көрсететін арнаулы шкала бойымен вертикаль бағытта, желдің жылдамдығына сай еркін қозғалып тұратын металл тақта орнатылған. Флюгер ашық жерге, 8-10 м биіктікке орнатылады. Дереккөздер
Кахтан Мұхаммед Аш-Шааби

Кахтан Мұхаммед Аш-Шааби (, ; 1924 жыл, Лехедж сұлтандығы, Шааб ауылы - 1981 жыл 7 шілде, Йемен) - Йеменнің мемлекет қайраткері. Саяси өмірі 1967 жылы қарашада Оңтүстік Йемен Халық Республикасы (қазіргі Йемен халық-демократиялық Республикасы) жарияланғаннан кейін , Кахтан - республика президенті және қарулы күштердің бас қолбасшысы. 1969 жылы 22 маусымда Ұлттық майданның шешімі бойынша ол республика президенті міндетінен босатылды. Дереккөздер
Флорес Магон

Флорес Магон Рикардо - - Мексика саяси қайраткері және публицист. Өмірі "Regeneraction" революциялық газетін шығарды. Өмірінің соңына дейін АҚШ-та тұрды. Флорес Магон - либералдық партияның негізін қалаушылардың және партия манфисі авторларының бірі. П.Диас тәртібіне қарсы бірнеше қарулы қимылдар ұйымдастырды. Жеке меншікті жоюға шақырып, жалпыға бірдей теңдікті уағыздады. Рефолюциялық қызметі үшін АҚШ үкіметі Флорес Магон 5 рет түрмеге жапты. 1918 ж. 20 жыл түрмеде отыруға кесіліп, Лтвенворс түрмесінде өлді. Дереккөздер
Ата Каушутов

Ата Каушутов (15 шілде 1903 жыл, Безмеин ауылы, қазіргі – 1953 жыл 15 қараша, ) — кеңестік және түрікмен жазушысы. Өмірі Кедей шаруа отбасында туған. Мәскеудегі Шығыс еңбекшілері коммунистік университетінде оқыған. Шығармалары 1925 жылдан жарияланды. Каушутовтың «Каспий сырты майданы», «Қанды орман», «Жұма» (1939) пьесалары, «Аңшы Қандым отбасы» (1944), «Елли Одэнің үйленуі» (1945), «Түрікмен тұлпарлары» (1951) атты әңгіме, повестьтер, «Мехри және Вепа» (1946), «Копет-Даг баурайында» (1947-1949) атты романдары бар. Марапаттары Еңбек Қызыл Ту орденімен және медальдармен марапатталған. Дереккөздер
Флавин

Флавиндер (латынша plavus - сары) - барлық тірі жасушаларда болатын табиғи органикалық қосылыс изоаллоксазиннің гетероциклді қосылысының туындысы. Флавиндер маңызды биологиялық активті зат, мысалы рибофлавин - витамин, мұның туындысы - кең таралған коферменттер флавинадениндинуклеотид. Флавинадениндинуклеотид организмдегі тотығу-тотықсыздану процестеріне қатысады. Дереккөздер
Камиль Фламмарион

Камиль Фламмарион - француз астрономы. Қызмет жолы Марс, ай және қос жұлдыздарды зерттеген. Жювизидегі зертхананың негізін қалады. Ол астрономия бойынша көпшілікке арналып жазылған көпетеген кітаптардың, оның ішінде Париж Ғалымдар Академиясынының сыйлығын алған "Көпшілікке арналған астрономия" деп аталатын кітаптың авторы. 1882 ж. "Астрономия" журналының негізін қалады. Оның бірқатар еңбектері метеорология мен физика саласына арналып жазылған. Дереккөздер
Георгий Николаевич Флеров

Георгий Николаевич Флеров - совет физигі, КСРО Ғалымдар Академиясының академигі. 1955 жылдан КОКП мүшесі. Қызмет жолы Ленинград индустрия институтын бітірген. 1938-1941 ж. КСРО Ғалымдар Академиясының Физика техникалық институтында жұмыс істеді. Оның ғылыми еңбектері негізінен атом ядросы физикасы мен космостық сәулелер физикасына арналған. Ол 1940 жылы кеңес ғалымы К.А.Петржанмен біріге отырып ауыр ядролардың өздігінен бөліну құбылысын ашты. Георгийдің басшылығымен 1957-1963 ж. көптеген изотоптар, сондай-ақ протонды радиоактивтіклік құбылысы ашылды. Лениндік және Мемлекеттік сыйлықтардың лауреаты. Дереккөздер
Мейер Гуггенхайм

Мейер Гуггенхайм ( 1828 ж. 1-ақпан — 1905 ж. 15-наурыз)— америкалық кəсіпкер жəне филантроп, Гуггенхаймдар əулетінің негізін салушы. Өмірбаяны Мейер Гуггенхайм Швейцарияның Аргау аймағының Ленгнау елді мекенінде, еврейлердің ашкенази деп аталатын тобына жататын отбасында дүниеге келген. Ол өз əкесі Симон Гуггенхаймның бес баласының ішіндегі жалғыз ұлы. 1847 жылы оның отбасы АҚШ-қа көшеді. Гуггенхаймдар кофе жəне дəмдеуіштерді импорттау кəсібін ашады. Алайда, Мейер Гуггенхайм өз байлығының басым бөлігін кен шығару мен оны өңдеуден тапты. 1881 жылы қарызға төлем ретінде Колорадо штатындағы кейінірек күміс кенінің мол қоры табылған тау-кен кəсібін алады. Кейінірек кəсіп кеңейіп кенді балқыту фабрикалары ашылды: 1889 жылы Колорадо штатының Пуэбло елді мекенінде алғашқы күміс балқыту зауыты ашылды. Сол жылы «Philadelphia Smelting and Refining Company» компаниясының негізі қаланды. Кен өңдеу зауыттары АҚШ пен Мексиканың солтүстігінде ашыла бастады. Гугенхайм кен өндіруден бастап, дайын өнім алуға дейінгі процесті орындайтын зауыттар тізбегін жасады. Бұл оның күміс, қорғасын жəне мыс нарығындағы басты орынды алуына əкелді. Оған қарсы шығу үшін бəсекелестері 1899 жылы «American Smelting and Refining Company» трестін құрады, бірақ бір жылдан кейін-ақ Гуггенхайм оны өз қарамағында ұстады. Өзінің ең биік белесте болған кезеңінде Гуггенхаймның қол астында əлемдік күміс, қорғасын мен мыс өндірісінің 80%-ы болды. 1891 жылы жұмысын шетке ысырып Флоридаға көшіп кетеді. Өз кəсібін ұлдарына тапсырып, өзі қайырымдылықпен айналысуға кіріседі. Мұрагерлері 1852 жылы Мейер Гуггенхайм Барбара Майерске үйленді. Мейер Гугенхаймның он бір баласы болды. Өсе келе, оның бес ұлы əке кəсібінің бір бөлігін алды. * Исаак Гуггенхайм (1854–1922) * Даниэль Гуггенхайм (1856–1930) — əкесі дүниеден өткен соң əулетті басқарды * Мюррей Гуггенхайм (1858–1939) * Соломон Роберт Гуггенхайм (1861–1949) — қазіргі заман өнерін қолдаушы, Нью-Йорктегі қазіргі заман өнерінің мұражайын ашқан. * Бенджамин Гуггенхайм (1865–1912) — «Титаниктің» апаты кезінде батып кеткен. * Роберт Дж. Гуггенхайм (1867–1876) * Симон Гуггенхайм (1867–1941) Колорадо штаты атынан шыққан сенатор * Уильям Б. Гуггенхайм (1868–1941) * Роза Гуггенхайм (1871–1945) * Кора Гуггенхайм (1873–1956) Дереккөздер
Эрнандо де Сото

Эрнáндо де Сóто (, 1498, 27-қазан — 1542 жылы, 21-мамыр) — испандық теңізші жəне аделантадо атағы бар конкистадор. Еуропалықтардың Мексиканың солтүстігіне, қазіргі АҚШ территориясына бағытталған жаулап алушылық экспедициясын бастаған. Миссисипи өзенінен өткен жəне оған құжаттық негіздеме жазып қалдырған алғашқы еуропалық азамат болды. Жас кездері Эрнандо де Сото Эстремадурдағы (Андалусия) кедей отбасында дүниеге келген. Бұдан бөлек екі қала, Бадахос пен Баркаррота де Сотоның осында туғандығы жайлы деректер келтіреді. Оның өз балалық шағын екі қалада да өткізгені белгілі. Ал өз өсиетхатында Херес-де-лос-Кабальерос елді мекенінде жерлеуді сұраған. Сол кезеңде Испания мен Португалияда маврлардың жеңілісінен кейін əскери атаққа қызыққан жастар толып жүрген. Де Сото Жаңа Əлемге 1514 жылы Панаманың алғашқы губернаторы Педрариас Давиломен аттанады. Кейінірек осы азаматтың қызына үйленеді. Орталық Америкада де Сото керемет шабандоз, жауынгер жəне əдіскер ретінде танымал болды. Алайда, өзінің ерекше қаталдығымен де көзге түсті. 1530 жылы ол Никарагуадағы Леонның басшысы болды. Ол Юкатан түбегіне жасалған экспедицияны басқарды. Бұл экспедицияның негізгі мақсаты - əлемдегі ең үлкен базар болып саналатын Шығыспен байланысты орнату болды. Ол үшін Атлант мұхиты мен Тынық мұхитын байланыстыратын жолды табу керек болды. Экспедицияның əрі қарай жалғасуына қаржы жетіспеуіне байланысты, де Сото Давилья өлімінен кейін Никарагуадағы өз жерлерін тастауға бел буды. Ол кемелер жалдап, өз адамдарын Тумбестағы Франсиско Писарроның бірінші базасына көшірді. Инктерге қарсы жорық Солтүстік Америкаға саяхат ашу", 1847 жылы салынған америкалық сурет]] Бір жылдан кейін конкистадор Кубаның губернаторы етіп тағайындалады да, Солтүстік Американы жаулап алу мақсатындағы жорығын бастайды. Флорида жағасына 1539 жылдың 30-мамырында түсіп, Тампа бұғазы мен Саванна өзенінің сағасын зерттейді. Блу-Ридж таулары мен Алабама өзеніне жетіп, 1541 жылдың 8-мамырында еуропалықтардың ішінде алғашқы болып Миссисипи өзенінің жағасына шықты. Қазіргі Алабама штатының аймағында де Сото экспедициясы үндістердің торуылына түсіп қалады. Соған қарамастан, Миссисипиден өтіп, батысқа, Арканзас өзенінің алабына қарай саяхатын жалғастырады. Безгекпен ауырып қалып, кері бұрылды да, 1542 жылдың 21-мамырында Луизианада дүниеден өтті. Оның серіктері Мексикаға 1543 жылдың қыркүйегінде оралады. Мойындау жəне есте тұту Өзінің замандастары де Сото жорығын сəтсіз деп жарияласа да, оның тарихи маңызын айта кету керек. Конкистадорлардың үндістерге деген басқыншылық əрекеттері кейбір тайпалардың Миссисипи жазығынан көшіп кетуіне алып келді. Испандықтардан қашып кеткен аттар мустангтардың солтүстікамерикалық көбеюіне бастау берді. Бұған қоса, де Сото үндістерді шошқа етімен алғаш таныстырған адам болды. Миссисипи суларын көрген алғашқы еуропалық азамат ретінде Сотоның есімі Арканзас жəне Теннесси штаттарын біріктіретін көпірге берілген. Эрнандо де Сото конкистадордың атымен американдық автомобильдер маркасы аталған. DeSoto автомобиль маркасы 1928 жылдан 1961 жылға дейін сатылымда болды. Дереккөздер
Хуан Себастьян Элькано

Хуан Себастьян дель Кано (; 1486/1487, Кастилия корольдігі (қазіргі Испания), Гипускоа аймағы, Бакстар елі, Гетариа — 1526 ж. 4-тамыз, Тынық мұхиты) — испандық теңізші. Өмірбаяны Жас кезінде қылмыскер болып, Италияда соғысқан. Қаржы тапқаннан кейін Севильеде отырықтап, сауда кемесінің капитаны болды. Кедейленіп, түрмеге түсе жаздайды; өзін құтқару үшін Магеллан экспедициясына жазылады. Магеллан дүниеден өткеннен кейін экспедицияны бастап, 1522 жылдың 8-қыркүйегінде оны аяқтағандығымен белгілі. Ол «Виктория» кемесін Оңтүстік-батыс Азияда н Испанияға əкелді. Қайтар жол Элькано үшін өте қауіһпті болды, себебі, португалдармен қақтығыстың алдын алу үшін «Викторияны» Үнді мұхитының оңтүстік сулары жəне Африка жағалауы арқылы арқылы əкелді. 1522 жылдың 18-наурызында Элькано Амстердам аралын ашады, бірақ оған атау бермейді. Одан бөлек Испанияға 17 адам жетеді (кейінірек Жасыл Мүйіс аралындағы португалдардың тұтқындауында болған теңізшілер мен «Тринидад» кемесінің 4 адамнан тұратын командасы Испания жағалауына шығады). Магеллан «дəмдеуіштер аралында» қалуды жоспарласа, Элькано бүкіл əлемдік сапарды өзі таңдап алды. Осы экспедициясы үшін Карлос І (император Карл V) Эльканоға өзінің ерекше таңбасын тапсырады. Бұл таңбада Жер шары мен оның астында латын тіліндегі «Primus circumdedisti me» (лат. Сен мені бірінші болып айналып өттің) жазуы жазылған. Патша оған жылдық пенсияны белгілейді. Оның əңгімелерінің негізінде патша хатшысы Максимилиан Трансильван саяхат жайлы алғашқы жазбаларды жазады. Бұл жазба Еуропада үлкен танымалдылыққа ие болды. Элькано «дəмдеуіштер аралына» Магеллан салған жолмен шыққан Лоайсаның экспедициясының капитаны ретінде қатысты. Бұл саяхат өте ауыр болып, адамдардың өлуі жоғары дəрежеде көрініс тапты. 1526 жылы 30-шілдеде адмирал Лоайса дүниеден өтеді, өз орнына сол кезде ауырып жүрген Эльканоны қояды. Бірақ оған ұзақ уақыт адмирал болу жазылмаған болатын. Осы жылдың 6 - тамызында Урданеттің көмекшісі өз дəптерінде жазады: Сол күні-ақ оның денесі мұхитқа жіберілді. Теңізшінің Отанында, Гетариада оның есімі тас тақташада мəңгілікке жазылған. Бұл тақташада төменгідей жазба жазылған: Мария Эрнандес Дерниальдеден некесіз туған Доминго Элькано атты ұлы болды. Дереккөздер * Элькано, Хуан-Себастиан // Энциклопедический словарь Брокгауза и Ефрона: В 86 томах (82 т. и 4 доп.). — СПб., 1890—1907. * Мэйрин Митчелл. Эль-Кано — первый европейский кругосветный мореплаватель. В книге: Антонио Пигафетта. Путешествие Магеллана; Мэйрин Митчелл. Эль-Кано — первый европейский кругосветный мореплаватель. М. Мысль. 2000 * Primer viaje alrededor del globo, Antonio Pigafetta. Spanish language translation by J.T. Medina, 1988, of the original Primo viaggio in torno al Globo Terracqueo, edition of 1800. ISBN 84-402-0630-5
Ірі банктер тізімі

Бұл әлемдегі жалпы активтерінің саны және нарықтық капиталдандырубойынша ең ірі банктер тізімі Жалпы активтері бойынша Жалпы активтерінің көлемі бойынша әлемдегі ең ірі банктердің Relbanks 2014 статистикалық деректері: Елдер бойынша Нарықтық капиталдандыру бойынша Relbanks-тің нарықтық капиталдандыру бойынша әлемдегі ең ірі банктердің 2015 жылғы статистикалық деректері: Әдебиеттер тізімі
Джон Кабот

Джова́нни Кабо́то (, 1450, Генуя — 1499), ел арасында Джон Ка́бот ретінде белгілі болған — итальяндық теңізші жəне ағылшын жеріндегі көпес, Канаданың жағалауын алғаш зерттеген. Азияға саяхаты Генуяда дүниеге келген. 1461 жылы оның отбасы Венецияға көшеді. Венециандық сауда компаниясына қызмет еткенде Кабот Таяу Шығыстан үндіс тауарларын əкелуге барады. Меккеде болады. Арабтардың түсіндіруінен Кабото дəмдеуіштердің Үндістанның солтүстік-шығысындағы елдерде жасалатынын білді. Жерді шар тəріздес деп есептейтіндерді қолдаған Кабото үндістердің солтүстік-шығысындағы мемлекеттер итальяндықтардың солтүстік-батысында деген қорытындыға келді. Ньюфаундлендті ашуы 1494 жылы Кабот Англияға көшеді. Дəл осы жерде оның есімі ағылшынша айтылып, Джон Каботқа айналады. Бристольдық көпестер Колумбтың жаңалығы жайлы естігеннен кейін экспедиция жасақтап, оның басшылығына Джон Каботты тағайындайды. Ағылшын королі, VII Генрих Кабот пен оның ұлдарына жазбаша түрде барлық аймақтарда, орындарда жəне Шығыс, Батыс, Солтүстік теңіздерінде жүзуге рұқсат берді. Қорыққан бристольдік көпестер оған «Мэтью» атты тек бір кемені жасақтап беріп, 18 адамды экипажға қалдырды. 1497 жылдың мамыр айының 2 немесе 20 жұлдызында Кабот Бристольдан батысқа қарай жүзіп шықты. 24 мамырдың таңында Кабот Ньюфаундленд аралының ұшына жетіп, бұл жерді Терранова деп атады. Жағалаулардың бірінде ол кемеден түсіп, жерді ағылшын патшасының меншігі деп жариялады. Одан кейін Кабот оңтүстік-шығысқа жүзіп, теңізден балықтың үлкен қорын байқайды. Осылайша, Үлкен Ньюфаундлендтік банка, əлемдегі балық шаруашылығы ең жақсы дамыған аймақтардың бірі ашылды. 20 шілдеде Кабот Англияға жол тартып, 1497 жылдың 6-тамызында Бристольге жетті. Кабот өзі тапқан балық қорларын дұрыс бағалаған болатын, Бристольда ол енді ағылшындықтардың Исландияға барып балық ауламауына болатындығын жариялады. Ал Англия азаматтары Кабот «Үлкен балықтар елін» тапты деп есептеді (Қытайды Батыста солай атайтын). Америкаға екінші саяхат 1498 жылдың мамыр айының басында Бристольден Кабот бастаған екінші экспедиция, 5 кемеден тұратын флотилия шықты. Тарихшылардың болжамы бойынша, Кабот жолда дүниеден өтіп, кемелерді басқару оның ұлы Себастьян Каботқа өткен. Екінші экспедиция жайлы білетініміз бірінші экспедициядан да аз. Айқын болған тек бір факт - 1498 жылы кемелер Солтүстік Америка құрлығына жетіп, оның шығыс жағалауы арқылы өтіп, оңтүстік-шығысқа бет алғандығы. Себастьян Кабот кері бұрылып, дəл сол 1498 жылы Англияға оралған. Екінші Кабот экспедициясының географиялық жетістіктері жайлы бізге ағылшын емес, испандық дереккөздер мəлімет береді. Хуан Ла Коса салған картада Эспаньола мен Кубаның солтүстігі мен солтүстік-шығысында ұзақ жағалаулық бойлық өтеді. Бұл бойлық бойындағы өзендер мен географиялық орындардың атауы, «ағылшындар ашқан теңіз» деп аталған бұғаз бен бірнеше ағылшындық тулар да осы картада бейнеленген. Дереккөздер
Физиологиялық зерттеу әдістері

{{Ambox }} Физиологиялық зерттеу әдістері: # Мүшелерді немесе оның жеке бөлікдістерітерін алып тастап, алынған көрсеткіштерді талдау; # Жылан көз қою әдісі (іші қуыс мүшелерге түтік қойып, мүшелерден бөлінген сөлдің ерекшелігін анықтау ) # Рентгенографиялық және рентгеноскопиялық әдістер # Эндоскопиялық әдіс ( іші қуыс мүшелердегі физиологиялық үдерістерге бақылау жасау) # Физиологиялық үдерістерді жазып алу # Радиографиялық әдіс ( зақымданған мүшелерді анықтау) # Биохимиялық әдіс ( физиологиялық үдерістердің молекулалық механизмін зерттеу) # Сынақтәжірибелік әдістер ( жедел және созылмалы түрде жеке мүшелердің қызметтеріне тәжірибе жасау)
Гигиеналық зерттеу әдістері

Гигиеналық зерттеу әдістері: # Клиникалық әдіс ( аурудың жаппай таралу себептерін анықтау); # Физиологиялық әдіс ( ағзаның қолайсыз табиғи және әлеуметтік орта жағдайларына бейімделу мүмкіндіктерін зерттеу); # Зертханалық әдіс ( ауаның, судың, тағамдық заттардың және т.б. құрамына зерттеу жүргізу); # Санитарлық-гигиеналық әдіс.
Үздіксіз жұмыс істеп келе жатқан ескі банктер тізімі

, оның атасы 1590 жылы Berenberg Bank-ін құрған, Беренберг отбасының мүшесі]] банкінің штаб-пәтері бүгін Сиена қаласында орналасқан]] Бұл ежелгі банктерінің тізіміне құрылғаннан бері осы уақытқа дейін үзіліссіз заңды жұмыс істеп, «үздіксіз' 'пайдаланылып келе жатқан» қаржы институттары кіреді. Мұнда әлі күнге дейін бар 17 ғасырда құрылған жеті банк, ал қалған 16 банк 18-ші ғасырда құрылған, тізімді 15 және 16 ғасырларда құрылған екі банк, тиісінше, Monte Dei Paschi di Siena және Berenberg Bank, бастайды.Monte dei Paschi di Siena 1472 жылы құдайға сыйыну тауында құрылған, ал бүгін Италияның ірі бөлшек банкілерінің бірі болып табылады. Berenberg Bank 1590 жылы Гамбургтегі бір көпес үйінде құрылды, және бүгінгі күні сауда банкі және жеке банк, және оның құрылтайшылары әлі күнге дейін Беренберг отбасы ұрпақтарына тиесілі. 1600 жылдан бұрын құрылған банктер 17-ші ғасырда құрылған Банктер 18-ші ғасырда құрылған Банктер 19-ші ғасырда құрылған Банктер Сондай-ақ қараңыз * Ескі компаниялардың тізімі Сілтемелер * Манфред Поль, Сабина Фрейтаг, Еуропалық банктер тарихы туралы анықтамасы Банктер тарихы Еуропалық Ассоциациясы, 1994
Өсімдіктің жынысты көбеюі

Гүлде арнайы жыныс жасушалар - аталық пен аналық жыныс жасушалары түзіледі . Аналық жыныс жасушасы - жұмыртқа жасушасы аналықтың түйініндегі тұқымбүршікте түзіледі . Аталық жыныс жасушалары - аталықтағы тозаңқапта түзілген тозаңда орналасады .Тозаңдану аталық тозаңының аналықтың аузына келіп түсуі. Тозаңданудың мынадай түрлері болады : 1.Өздігінен тозаңдану - бір гүлдің өз аталық тозаңының сол гүл аналығының аузына ( қос жынысты гүл ) түсуі . Мысалы ,ноқат, бидай. 2.Айқас тозаңдану бір гүлдің аталық тозаңының екінші гүл аналығына түсуі . Айқас тозаңдануды бунақденелілер арқылы айқас тозаңдану және жел арқылы айқас тозаңдану деп екіге бөлінеді . Мысалы , жүгері. 3.Табиғи тозаңдану гүл тозаңдануының жел су жануарлар құстар және бунақденелілер арқылы іске асуы . Аналық аузына түскен тозаңының вегетативті жасушасынан жіңішке түтікше түзіліп өнеді . Тозаң түтікшесі ұзарып аналықтың жатынына жетеді .Тұқымбүршіктің ішінде жұмыртқа жасушасы және ең ірі жасуша болады .Тозаң түтікшесі тұқымбүршікпен түйіскенде спермийдің бірі жұмыртқа жасушасын ұрықтандырады . Мұны қосарлы ұрыұтану деп атайды . Ұрықтанудың бұл түрі тек жабық тұқымды гүлді өсімдіктерде кездеседі . Қосарлы ұрықтануды алғаш рет 1898 ж С.Г.Навашин ашқан . 4.Жасанды тозаңдану адам әрекетінің нәтижесінде тозаңдану , яғни аталық тозаңды аналығына салу. Ұрықтану- аталық және аналық жасушаларының қосылуы .Ұрықтану тозаңданудан кейін болады .Тозаңдану мен ұрықтанудың аралығында бірнеше минуттан (көксағыз) бір жылға (қарағай) дейін уақыт өтуі мүмкін. Ұрықтанған тұқымбүршіктен тұқым жатыннан жеміс дамиды .
Квакер (құбылыс)

Квакер (немесе бақа) - бұл кейде теңіз кемесінің эхолокациялық орналастыруы бойынша белгіленетін төмен диапазонның белгісіз су асты дыбыстық тербелістерінің ұсынып отырған қайңары. Құбылыстың атауы жазылып алған бақалардың дыбыстарына ұқсауына байланысты болып келеді. Ең алғаш рет белгіленген оқиғалар 1970 жылға сәйкес келеді, ал хабарлама құзы 1975-1980 жыл аралықтарына дәл, 1990 жылдан кейін ресми түрде тіркелген ешқандай оқиға белгіленбеген, бұл теңіз барлау қызметінің және су асты кемелерінің қарбаластығының төмендеуіне байланысты. Квакердің пайда болу гипотезасы Барлау Осы оқиға алғаш рет КСРО ның әскери теңіз куштерімен тіркелген, олар бұл жағдайда суық соғыс кезіндегі қарсыластардың теңіз кемелерін пеленгілеу жүйесі деген болжам жасаған. Осыған байланысты КСРО ӘТФ Квакер бағдарламасы ұйымдастырылған және 1980 жылға дейін жалғасқан. Осыдан кейін бағдарлама жабылған, «Құпия» деген таңбамен әскери-теңіз архивтеріне жіберілген. Алайда, ұсынылып отырған нұсқа осындай жүйені ары қарай өрістету қымбат әрі тиімділігі аз болғандықтан дәлелдеуге қол жеткізе алмаған. Жануарлар Ең басты болжамдарға сәйкес, құбылыстың шығуына байланысты, бұл дыбыстардың қайңары- түрлері әлі анықталмаған, зерттелмеген теңіз жануарлары. Кейбір зерттеушілердің пайымдауларынша, квакерлер гидроакустиканы жақсы пайдаланатын кит тәріздестердің кейбір түрлері болуы мүмкін. Квакерде косаткалардың, тіпті қазірде жойылып кеткен базилозаврлардың дыбыстарын жазған. Басқа пікірлерге сәйкес, Architeuthidae отбасынан шыққан алпауыт кальмар квакер болуы мүмкін. Олардың ерекшеліктерін зерттей отырып және анықтау қиындықтарын пайымдай келе алпауыт кальмарлар теңіз сүтқоректілерін аулаулары мүмкін, ал оның сүйексіз дене бітімі оны штат құралдарының анықтауына мүмкіндік бермейді. Зерттелмеген жүзгіш объект Басқа нүсқаға сәйкес бұл өзге өркениет өкілінің байланыс орнату тәсілдері. Бірде бір гипотеза дәлелденбеген. Аңғартулар * Квакеры * Гибель "К-219" и загадочные "квакеры" Сілтемелер * Мы их никогда не видели * В. Кулинченко. Квакеры * Квакеры — призраки со дна океана * Тайна трех океанов. В погоне за призраком
Qiwi

Qiwi - Ресейдегі және ТМД елдеріндегі төлем жүйесі. Ұялы байланыс құрылғылары мен байланыс арналарын пайдалана отырып, төлемдер жасауға мүмкіндік беретін электронды төлем жүйесі болып табылады.Qiwi клиенттері ғаламтор жүйесі арқылы тауарлар мен қызметтерді қолма-қол және арнайы төлем карталары арқылы пайдалана алады. Жүйені қолдана отырып, коммуналдық байланыс қызметтерін төлеуге,банктік несиелерді өтеуге және әр түрлі транспорт құралдарына билеттерді сатып алуға болады.Qiwi мульти-платформа қызметі арқылы Qiwi терминалдары арқылы төлемдерді жүргізуге мүмкіндік береді. Ал Visa QIWI Wallet қолдана отырып,төлемдер туралы толық ақпарат алуға болады.
HBO

«HBO» (Home Box Office) — американдық кабельді телеарна. WarnerMedia корпорациясының құрамына кіреді. Арна жайлы HBO (айтылуы: [эйч-би-оу]) — Time Warner-дың бір бөлімі болып саналады, 24 сағат бойы үздіксіз хабар тарататын: HBO және Cinemax арналарын біріктіреді. HBO-ның АҚШ еліндегі аудиториясы — 40 млн жазылушыны құрайды. Телехабар таратумен қатар, HBO бейнелерді және басқа да медиа-қызметтерді тапсырыспен ұсынады. HBO-ның бөлімшесі мен біріккен кәсіпорындар оның көмегімен әлемнің 50 еліне хабар таратады. HBO шығарған бағдарламалар, оның ішінде әсіресе телесериалдар, 150 елде сатып алынған.. HBO тарихы Компанияның негізін 1965 жылы Чарльз Доулан (Charles Dolan) қалаған. Сол жылы компанияның активтерінің 20 пайызын Time-Life (қазіргі Time Warner) корпорациясы сатып алған. 1975 жылы 13 желтоқсаннан бастап HBO спутниктік хабар таратуға көшті. 1981 жылы 28 желтоқсаннан бастап тәуліктік хабар таратуды бастады. HBO-ның телеөнімдері HBO өнімдерінің ішінде телесериалдары өте танымал. Олардың көпшілігі телевизиондық сыйлықтардың лауреаттары атанып, киносыншылардың мақтауына ие болған. «Time» журналының жазуынша, «HBO көбіне американың қоғамының түнек жағын өзінің сериалдарында көрсетеді». HBO өндірісіндегі телесериалдар: *.«Клан Сопрано» *.«Клиент всегда мёртв» *.«Большая любовь» *.«Байки из склепа» *.«Рим» *.«Секс в большом городе» *.«Шоу Али Джи» (Саша Барон Коэнның сатиралық шоуы) *.«Скала Фрэгглов» *.«Тюрьма Оз» *.«Дэдвуд» *.«Карнавал» *.«Қарулас бауырлар» *.«Красавцы» *.«Прослушка» *.«Настоящая кровь» *.«Жеребец» *.«Поколение убийц» *.«Тақтар ойыны» — Джордж Мартинның «Песнь Льда и Огня» романын экранизациялау *.«Тынық мұхиты» *.«Жизнь и Злоключения Тима» (мультсериал) *.«Подпольная империя» *.«Джон Адамс» (мини-сериал) *.«Смертельно скучающий» *.«Как преуспеть в Америке» *.«Қыздар» *.«Фарт» *.«Жаңалықтар» *.«Іздеуде» *.«Настоящий детектив» *.«Оставленные» Сыртқы сілтемелер * [http://www.hbo.com/ Официальный сайт] * [http://community.livejournal.com/ru_hbo/profile] Дереккөздер
Полина Максимова

Поли́на Влади́мировна Макси́мова (туғ. 12 шілдеде 1989 жылы, Мәскеу) — ресей актриса. Биография Полина Максимова 12 шілдеде 1989 жылы Владимир мен Светлана (Лана) Максимовтар актер отбасында туған. Полина ойнауды мектепете,актер үйірмесінде бастады.2010 жылы ол Щепкин атындағы Жоғары театр уичилищесін (Николай Афонин курсын) бітірді. Полинаның диплом жұмысы «Бесприданница» қойылымында Лариса Огудалова рөлі болған, ал кейін ол «Блэз» пьеса бойынша Женевьева рөлін ойнады. Полина кинода түсу оқу уақытында бастады- «Возьми меня с собой» сериалында Наталья Квитко рөлі.Кейін Маскимова «Две истории о любви», «Любовь на сене», «Крылья ангела» фильмдерінде түскен. Полинаның бірінші рөлі театрды диплом қойылым ретінде болған,ал сосын, «Блэз» пьесасы, содан сон кинорежиссерлер оны «Бомбилы» рөліне шақырды (егеряның қызы), «Раскрутка» (Крайнованың досы). Ал кейін оған бірінші жоспардағы рөлдер келді.Ол «Последний кордон» сериалы, және 2009 жылы «Два Антона» сериалы.
Николай Николаевич Афонин

Николай Николаевич Афонин (4 қазан 1936 — 26 желтоқсан 2008, Мәскеу) — Щепкин атындағы театр училищесінің ректоры (1995—2007), РФның өнерге еңбегі сіңген қайраткер, профессор, Ресей Федерациясының еңбегі сіңген әртісі (1997) Биография Моссовет театрының актері. Щепкин атындағы театр училищесінің ректоры. В. Н. Пашенна, И. В. Ильинский, В. И. Цыганковтың оқушысы. Николай Николаевич Афонин училище бітірген соң [1961 жылы Ю. А. Завадской Моссовет атындағы театрге шақырылды. Н. Н. Афонин осы сахнада ғасырдың бірден төрт бөлігін жұмыс істеді. Тағы да Моссовет атындағы театрының акетрі болған соң, ол 1968 жылдан бастап Щепкин атындағы театр да өнер жұмысың педагогикалық іспен қиыстырды. Ол 30 желтоқсанда 2008 жылы Аксиньинский зиратында (Мәскеу облысы, Одинцовский жері) жерлескен. Дереккөздер
Таисия Вилкова

Таи́сия Алекса́ндровна Вилко́ва (25 қазан 1996 жылы) — ресейлік актриса. Өмірбаян Таисия Вилкова 25 қазанда 1996 жылы туған. Театр мен киноның актер Александр Вилковтың және актриса мен продюcер Дарья Гончарованың қызы. Таисия сегіз жасында болғанда оның ата-аналары ажырасқан (2004 жылы). Өгей әке — актёр Михаил Полосухин. Екі өгей ағасы бар — Антон мен Олег. Өзінің бірінші рөлін Таисия 7 жасында ойнаған.Осы рөл Юрий Караның «Звезда эпохи» сериалындағы әйгілі актриса Валентина Серованың кіші кезі туралы рөлі болды.Кейін ол «Кулагин и партнёры» сериалында түскен. Сосын Таисия Радда Новикованың «Папенькин сынок» фильміне басты рөлге шақырылды. «Фотограф» сериалында Шуша (Василиса) — Алла Литвак басты рөлдің қызы (Екатерина Гусева) және сәнді фотографтың Кирилл Баженовтың (Валерий Николаев) қызы. 2010 жылы Леван Габриадзе «Выкрутасы» фильмі Таисияның қатысуымен түсіпілген. 2011 жылы актриса «Дисней» арнаның жүргізушісі болды. Тағы Таисия «Деффчонки» сериалында басты рөлде түскен. Сілтемелер http://www.ruskino.ru/art/6567/ http://vk.com/id23363893
Дафна

Да́фна (көне грекше Δάφνη «лавр») — ежелгі грек мифологиясындағы кейіпкер, сұлу нимфа. Ең көп онымен біргек Аполлон туралы миф танымал. Аполлон оған өлгенше ғашық болып оны қуады. Пәктіктікке ант берген Дафна, өтініп, Аполлонда киелі саналатын лавр ағашына айналды. Мифология Жердің, яғни Геяның және фессалиялық өзен Құдайы Пенейдің (Элидада) қызы (Овидия нұсқасы), немесе өзен Құдайы Аркадиядағы Ладонның (аркадиялық нұсқасы, Павсанияда мазмұндалды). Немесе Амикланың қызы. Еркектерден қашып әйелдердің арасында өмір сүрген, Артемиданың серігі. Дафна сол Артемидаға өзінің пәктігі мен тазалығын жоғалтпауға ант берді. Аполлонның Дафнаға махаббаты туралы Овидийдің «Метамфрозаларында» (грек. айналу; I, 452—517) толық айтылған. Оған тағы да ажалды Левкипп Эномайдың баласы ғашық болды. Әйелдің киімін киіп, шашын өріп алған ол, өзін Эномайдың қызы ретінде көрсетіп, аңшы болды. Ол оны құшақтаған Дафнамен бірге аң аулайтын болды. Аполлон, Эротпен болған оқиғаның алдында да Дафнаны жақсы көрді, Левкиппке қызғанды. Қыздар Ладонда суға түсіп жатқанда, олар оның қыз емес екенін көріп, оны өлтіріп таастады. Левкипптің өтірігі Аполлонның қатысуынсыз-ақ шығарылды.
Игорь Золотвицкий

Игорь Я́ковлевич Золотови́цкий (туғ. 1961) — театр мен киноның кеңес және ресей актёрі, театр мұғалімі, 2013 жылдан бастап — МХАТ мектеп-студияның ректоры. Биография Игорь Золотовицкий 18 маусымда 1961 жылы Ташкентте, Смоленскте туған Яков Соломонович Золотовицкий мен Кривой Рогте туған Софья Григорьевна Золотовицкаяның отбасында туған. 1983 жылы МХАТ мектеп-студиясың бітірді ( Виктор Монюков курсы). 1989 жылдан МХТ мектеп-студиясында оқытады. Оның оқушыларынан болған: Полина Гагарина, Ксения Князева, Максим Матвеев, Екатерина Вилкова, Мирослава Карпович. 2013 жылдан — МХАТ мектеп -студиясының ректоры. Отбасы Әйелі — актриса Вера Харыбина. Балалары: Алексей Золотовицкий пен Александр Золотовицкий. Сілтемелер http://www.mxat.ru/actors/zolotovitsky/
Эномай

Эномай, Ойномай (көне грекше Οἰνόμαος) — ежелгі грек мифологиясында Элидадағы Писа қаласының патшасы. Арес пен Стеропаның (Атланттың қызы) баласы; немесе Астериянікі, Атланттың қызы. Немесе Арес пен Гарпинаның баласы. Немесе Алксионның баласы. Оның әйелі Стеропа, немесе Акрисияның қызы Еварета. Гипподамияның әкесі. Оны күйеубала өлтіреді деген оракул алады. Басқа нұсқасында, өзі өз қызына ғашық болған, бірақ қызы оны әрқашанда кері қайтарып жіберіп отыратын. Оған қару мен жылқыларды Арес берді, және оған құда болам деген адамдармен жарыс өткізетін. Писадан, Поседонға құрбан шалатын жерге дейін бару керек болатын. Жарыс басталмастан бұрын Зевске құрбан шалатын. Көп күйеубалаларын өлтірді (жуық етіп айтсақ, 12 адам). «Ұлы Эоялар» поэмасында, 16 адам. Гесиод пен Эпименид бойынша, ол 13 күйеубаланы өлтірді. Өлгендердің басын есіктін жармасына қағып қоятын немесе бас терісін сыпырып алатын. Нұсқа бойынша, Пелопқа жарысты жеңіліп, қынжылғаннан өз-өзін өлтіреді немесе Пелоп өлтіреді. Оның үйінің іргетасы Олимпияда сақталып қалды, сол жақта Зевске құрбан шалатын орынды Эномайдың өзі салды. Құдай оның үйін найзағаймен ұрғанда, оның үйін от жаулап алды, және тек ағаш бағана қалды. Дереккөздер
Showtime

Showtime — американдық кабельді телеарна. Арна жайлы Showtime (кейде қысқаша "SHO") — американдық кабелді және спутниктік телеарна, CBS корпорациясындағы туыстас Showtime Networks-тың флагманы болып саналады. Олар The Movie Channel және Flix арналарын да иемденеді. Showtime ең алдымен өзі өндірген фильмдер мен телесериалдарды көрсетеді, аралас жекпе-жек және бокс, арнайы түсірілген комедиялық бағдарламалар мен фильмдерді көрермендерге ұсынады. Showtime брендін бүкіл әлемде бірнеше арналар мен платформалар қолданады. Бірақ ол ең алдымен Құрама Штаттардың сегіз мультикомплексты арналарының біріне жатады. 2012 жылғы тамыздағы мәліметке сүйенсек, арнаның АҚШ-тағы жазылушы[[лары 22 млн-ды құрайды. Арна мен оның жүйелері [[Нью-Йорк қаласы, Брадвей ауданындағы Paramount Plaza штаб-пәтерінде орналасқан. Showtime тарихы 1976 жылы 1 шілдеде Калифорния штатының Дублин қаласында негізі қаланған. Эфир «Celebration» бағдарламасы мен Rod Stewart, Pink Floyd және ABBA-ның концертімен басталған. Сыртқы сілтемелер Дереккөздер
Николай Дмитриевич Каширин

Николай Дмитриевич Каширин (1888 жыл 4 ақпан, Орынбор губерниясы - 1938 жыл 14 маусым) - кеңес әскери қайраткері, Азамат соғысының батыры, Әскердің 2-рангілі қолбасшысы. 1918 жылдан КОКП мүшесі. Өмірбаяны 1909 жылы Орынбор юнкерлер училищесін бітірді. 1912 жылы жас казактардың арасында үкіметке қарсы үгіт жүргізгені үшін Орынбор 5-казак полкінен қуылды. 1916 жылы жараланып, еліне оралды. 1917 жылы наурызда еңбеккер казактарды бастап, контрреволюциялық казак басшыларына қарсы күресті. 1918 жылы Верхнеуральскіде Дутов әскерлерімен күресу үшін ерікті казак отрядын ұйымдастырды. 1918 жылы шілдеде Южноуральск партизан отрядының бас командирі болып сайланды, жараланғаннан кейін бас қолбасшы В.К.Блюхердің көмекшісі болды. 1918 жылы қыркүйектен 4-Уральск дивизиясы бастығының орынбасары және бастығы. 1919 жылы Орынбор бекініс ауданының коменданты, Түркістан майданы 49-бекініс дивизиясының бастығы. 1920-1922 жылдары Орынбор-Торғай губерния атқару комитетінің төрағасы, Оңтүстік майданның 3-атты әскер корпусының командирі, Александр әскерлер тобының қолбасшысы. 1923-1925 жылдары 14-атқыштар корпусының және казактардың 1-атты әскер корпусының командирі. 1925-1931 жылдары бірнеше әскери округтар қолбасшысының көмекшісі, 1931-1937 жылдары Солтүстік Кавказ әскери округының қолбасшысы. 1934 жылдан КСРО әскери кеңесінің мүшесі. 1937 жылы жауынгерлік дайындық бас басқармасының бастығы болды. Верхнеуральскіде оның құрметіне ескерткіш орнатылған. Марапаттары Бірінші дүниежүзілік соғыста 6 орденмен марапатталды. 2 рет Қызыл Ту орденімен марапатталды. Дереккөздер
Кацура Таро

Кацура Таро (1847 жыл 28 қараша, Ямагути — 1913 жыл 10 қазан, Токио) — Жапонияның мемлекет қайраткері, генерал. Өмірі Тёсю княздығындағы самурайлар арасынан шыққан. 1868 жылғы төңкеріс кезінде император жағын қолдап, Киотода оның сарайын қорғап, сегунат жақтастарымен бірге Солтүстік Жапонияда соғысты. 1870—1873 жылдары Берлиндегі әскери училищеде оқыды. 1875—1878 жылдары Берлиннің жапон елшілігінде әскери атташе қызметін атқарды. 1894-1895 жылдары Жапон-Қытай соғысында ерекше көзге түсті. 1898—1900 жылдары — әскери министр. 1901—1905, 1912—1913 жылдары — премьер-министр. Ағылшын-жапон одағын ұйымдастырушылардың бірі. Англия мен АҚШ-тың қолдауымен Кацура үкіметі 1904—1905 жылдары Жапонияның Ресейге қарсы соғысын ашты. Дереккөздер
Михаил Дмитриевич Скобелев

Михаил Дмитриевич Скобелев(17.09.1843, Петербург,-25.06 (7.7), 1882, Мәскеу)- орыс әскери басшысы, жаяу әскер генералы (1881), негенрал-адьютант (1878). Бас штаб академисын (1868) бітірді, 1873 ж. Хиуа жорығына, 1873-1876 ж. Қоқан көтерілісін басуға қатысты. 1876 жылдың ақпанынан Ферғана облыстық әскери губернаторы, патша үкіметінің Орта Азиядағы отаршылдық саясатын жүргізді. 1877-1878 ж. орыс-түрік соғысы кезінде Кавказдық казак бригадасына басшылық етті. 16- жаяу әскер дивизиясы Балқаннан өтіп, 1878 ж. ақпанда Стамбул түбіндегі Сан-Стефаноны басып алды. Бұл қолбасшының есімін бүкіл Ресейге, Болгарияға әйгіледі. 1878-1880 ж корпус команлирі,1880-1881 ж. 2-Ахалтеке экспедициясына басшылық етіп, Түркімения жаулап алынды. 1882 ж. Парижде болды, Германия және Австро- Венгрияның агрессиялық саясатына қарсы, балқан халықтарын жақтап сөйледі. Император Александр III оны шақырып алды. Скобелев кенет қайтыс болды. Қолданылған әдебиет Қазақ Совет энциклопедиясы, 1976 жыл, Алматы,10 том, 187 бет
Григорий Саввич Сковорода

{{ambox }} Григорий Саввич Сковорода (; 03 желтоқсан 1722, Полтава губерниясы, Чернухи селосы - 09 қараша 1794, Харьков облысы., Сковородиновка селосы) — украин ағартушысы, филофоф-демократ, ақын. Кедей шаруа казак-орыс отбасысында туған. Киев-Могилян діни академиясында (1739-1741, 1744-1750) оқыды. Діни атақтан бас тартып уағызшы кезбе философ жолына түседі. Сковороданың көзқарасына Феофан Прокопович пен М.В.Ломоносовтың еңбектері ықпал жасады. Философияның негізгі мәселесін шешуде Сковорода материализм мен идеализмнің арасында ауытқып, бірақ көптеген философиялық мәселелерге материалисттік тұрғыдан жауап берді. Сковорода табиғаттың өмір сүруі себебі оның өз бойында екенін мойындайды. Сковороданың дуалистік ауытқулары, оның бүкіл өмір сүрушілерді қамтитын «үш дүние» теориясын жасауға алып келеді: «макрокосм» (табиғат), «микрокосм» (адам және ) «символдар дүниесі» (таурат). Сковорода «құдай» мен «табиғат» барабар деп пантеизм позициясын ұстады. Сковороданың этикалық уағыздары «сүйіспеншілік пен ізгілік» дінін іздестірумен байланысты болды. Дереккөздер {{Ambox }}
Дейвид Скотт

Дейвид Скотт(Scoff) (6.6.1932 ж.т., Сан-Антонио, Техас штаты)-АҚШ-тың ұшқыш-космонавты, Әскери- әуе күштерінің полковнигі. Уэст- Пойнттегі АҚШ Өмірі Әскери академиясын Массачусетс технологиялық иснтитутын (1962), кейін ұшқыш-сынаушылар мектебі мен аэро космостық зерттеулер үшін ұшқыштар даярлайтын мектепті бітірген. 1963 ж. АҚШ Аэронавтика және космос кеңістігін зертеу жөніндегі ұлттық басқармасының космонавтар тобына қабылданды. 1966 ж. 16 наурызда Н.Армстронгпен бірге «Джемини-8» космос кораблімен 2- пилот ретінде космосқа ұшты. Бірақ әр түрлі ақау болуына байланысты «Джемини 8- дің» экипажы Жерге қайта оралуға мәжбур болды. 1969 ж. 3-13 наурызда Д.Мкдивитт және Р.Швейкартпен бірге «Аполлон-9» космос кораблімен космосқа ұшты 1971 ж. 26 шілде-7 тамыз аралығында Д.Ирвин және А.Уорденмен бірге «Аполлон-15» космос кораблінің командирі ретінде Айға сапар шекті. Скотт және Д.Ирвин Ай кабинасымен Ай бетінің Хэдли ауданына (Жаңбыр теңізінің шығыс жағы) қонып, Ай бетінде 66 сағат 55 минут болды. Ай бетінде қозғалу үшін космонавтар луноходты пайдаланды. Қолданылған әдебиет Қазақ Совет энциклопедиясы, 1976 жыл, Алматы,10 том, 188 бет
Александр Александрович Скочинский

Александр Александрович Скочинский(1 (13).7.1874, Олекма селосы., қазіргі Якут АССР,-6.10.1960, Мәскеу)- тау кен ісі саласындағы кеңес ғалымы, техника ғылым докторы. (1934), КССР ғылым академиясының академигі (1935 жылдан), Социалисттік Еңбек Ері (1954). РСВСР-дің еңбек сіңірген ғылым мен техника қайраткері (1934). Өмірі Петербург тау-кен иснтитутын бітірген (1900). 1906-1930 ж. осы иснтитуттың, ал 1917-1920 ж. Дон политех институтының профессоры. 1920-1930 ж. Дон Басс, Урал шахталарын жобалау және оны салу істеріне қатысты. 1930-1960 ж. Мәскеу тау-кен иснтитутының профессоры және КССР ғылым академиясының Тау-кен істері институтының профессоры және КСРО ғылым академиясының тау- кен иснститутының директоры (1938 жылдан) болды.Қазақстанның кейбір кәсіпорындарында жүргізілмекші тау-кен жұмыстарына кеңестер берді. КССР Мемлекеттік сыйлығының лауреаты (1950, 1951). Еңбектері Скочинскийдің негізгі ғылыми еңбектері рудник аэродинамикасы, шахта өртіне қарсы күресу т.б. проблемаларға арналған. Сыйлықтары 5 рет Ленин орденімен, 2 рет Еңбек Қызыл Ту орденімен және медальдармен марапатталған. Қолданылған әдебиет Қазақ Совет энциклопедиясы, 1976 жыл, Алматы,10 том, 189 бет
Александр Дмитриевич Кастальский

Александр Дмитриевич Кастальский (1856 жыл 28 қараша, Мәскеу - 1926 жыл 17 желтоқсан, Мәскеу) - кеңес композиторы, музыка зерттеушісі, хор мәдениетінің қайраткері. Өмірі 1893 жылы Мәскеу консерваториясының композиция класын бітірді. П.И.Чайковский, Н.А.Губерт және С.И.Танеевтен сабақ алды. 1887 жылдан Мәскеудің синодальдық училищесінде ұстаздық етті. Ол Қазан революциясына дейін негізінен діни музыка жазумен шұғылданды. 1918-1923 жылдары Халық хор академиясын басқарды. 1922 жылдан Мәскеу консерваториясының профессоры. Кеңестік революциялық әндерді алғаш жазған авторлардың бірі. «Клара Милич» операсын. хорлар, әндер, фортепьянолық пьесалар азды.Оның шығармашылығы орыс хор мәдениетін дамытуда үлкен рөл атқарды. Ғылыми жағынан бағалы еңбегі - халық музыкасы туралы зерттеулері. Дереккөздер
Иван Гаврилович Слажнев

{{Тұлға } { style="background: transparent" } }} Иван Гаврилович Слажнев (7 қаңтар 1913, Киев губерниясы, Ресей империясы — 9 қыркүйек 1978, Алматы, Қазақ КСР) — Қазақстанның партия, совет қайраткері, 1939 жылдан бастап КОКП мүшесі. 15 жасынан еңбек жолына түсті. Өмірі Прилуки ауыл шаруашылығын мехникаландыру техникумын ,Харьков ауыл шаруашылығын механикаландыру және электрендіру иснтитутын бітірген (1940). 1940-1947ж. Солтүстік Қазақстан облысындағы Майбалық, Суворов МТС-терінде директор, Преснов аудандық партия комитетінің секретары, 1947-1955 ж. облыстық ауыл шаруашылығы басқармасының бастығы, Қостанай облыстық аткомы председателінің орынбасары, председателі. Тың және тыңайған жерлерді игеру кезінде Қазақстан КСР Министірінің Кеңестік председателінің орынбасары, Қазақстан КСР дайындау министрі (1955-1962). 1962-1965 ж. Павлодар облысының партия комитетінің 1- секретары, Тың өлкелік аткомының председателі, 1965 жылдан Қазақстан КСР Министрлігі Советі председателінің 1- орынбасары. 1966-]]1975]] ж. КПСС ОК мүшелігіне кандидат, 1971 жылдан Қазақстан Компартиясы ОК-нің Бюро мүшелігіне кандидат. КПСС 22-25- сьездерінің делегаты. 5-9 сайлау Қазақстан КСР Жоғарғы Советінің депутаты. Сыйлықтары 2 рет Ленин орденімен, Қазан Революциясы орденімен , 3 рет Еңбек Қызыл Ту орденімен және медальдармен марапатталған. Қолданылған әдебиет Қазақ Совет энциклопедиясы, 1976 жыл, Алматы,10 том, 193 бет